ZAPISNIK
s 21. sjednice Vijeća Mjesnog odbora „Pavao Šubić”
održane u utorak, 29. studenog 2022., s početkom u 18 sati u prostoriji Mjesnog odbora „Pavao Šubić”, Šubićeva 40/II

NAZOČNI ČLANOVI VIJEĆA:
Nikolina Hrust, Vladimir Resnik, Roman Roland i Andrea Vranić.
Predsjedavajuća: Nikolina Hrust, Predsjednica Vijeća
Zapisnik vodi: Nikolina Hrust, Predsjednica Vijeća

	Predsjednica konstatira da je na 21. sjednici Vijeća Mjesnog odbora „Pavao Šubić” nazočna većina članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora „Pavao Šubić”.
Članovi Vijeća jednoglasno su prihvatili zapisnik sa 20. sjednice Vijeća mjesnog odbora i prijedlog Dnevnog reda 21. sjednice Vijeća mjesnog odbora.

DNEVNI RED

1. [bookmark: _Hlk122553018]Komunikacija Mjesnog odbora s građanima-izvještaj s radionice „Želim znati kako smanjiti“ i Razmjena odjeće, obuće i modnih dodataka, 26. 11. 2022.
2. Mjere štednje energije u objektima mjesne samouprave
3. Prijedlog građana za organizaciju događanja na području Mjesnog odbora „Pavao Šubić“ 
4. Revitalizacija tržnice Kvatrić-Prijedlog za suradnju s odsjekom za etnologiju i kulturnu antropologiju Filozofskog fakulteta Sveučilišta u Zagrebu
5. Obavijest i rasprava

Ad 1. Komunikacija Mjesnog odbora s građanima-izvještaj s radionice „Želim znati kako smanjiti“ i Razmjena odjeće, obuće i modnih dodataka, 26. 11. 2022.
	Predsjednica Vijeća izvijestila je članove o održanoj radionici „Želim znati kako smanjiti“ i Razmjenii odjeće, obuće i modnih dodataka, održane 26. studenog 2022. od 11:30 do 14 sati u prostoriji Mjesnog odbora, a na prijedlog i u suradnji s Udrugom za nezavisnu medijsku kulturu. Radionica i razmjena odjeće izazvale su interes među građanima koji su vijest o događanju mogli saznati preko Facebook stranice Mjesnog odbora, letaka, a na dan održavanja ispred ulaza u zgradu postavljen je mali štand s uputama kako doći do Mjesnog odbora, te „pingvin“ kod pokretnih stepenica na drugom katu. Članovi Vijeća pozdravili su održanu aktivnost i podržali daljnje slične akcije kojima bi se među ljudima potakla ekološka svijest i aktivan stav prema štednji i razmjeni odjevnih predmeta kao i doniranju socijalno ugroženim građanima.
Ad 2..	Mjere štednje energije u objektima mjesne samouprave
Predsjednica je izvijestila članove Vijeća o preporukama za smanjenje temperature za grijanje prostorija na 21 celzijev stupanj, te se je obvezala da će o tome obavijestiti predstavnicu vlasnika zgrade u kojoj se nalazi prostorija mjesnog odbora.

Ad 3. Prijedlog građana za organizaciju događanja na području Mjesnog odbora „Pavao Šubić“ 
Predsjednica je izvijestila vijećnike o prijedlogu sugrađanke J. kojim predlaže da se u svrhu oživljavanja područja Mjesnog odbora, u dijelu oko Parka kneza Zdeslava, organizira prodajna manifestacija u suradnji s OPG-ovima iz Like i Gorskog kotara u svrhu promicanja domaćih proizvođača i podrške naporima poljoprivrednim gospodarstvima i proizvođačima ovih zapostavljenih krajeva Hrvatske.
Vijećnici podržavaju ideju no smatraju da bi se navedeni programi i prodaja trebali održati na prostoru Parka kneza Zdeslava ili u Parku Bartola Kašića, a ne na prometnoj ulici.

Ad 4. Revitalizacija tržnice Kvatrić-Prijedlog za suradnju s odsjekom za etnologiju i kulturnu antropologiju Filozofskog fakulteta Sveučilišta u Zagrebu
U razgovoru s predstavnicima Odsjeka za etnologiju i kulturnu antropologiju članovi Vijeća Mjesnog odbora „Pavao Šubić“ pozdravili su ideju za suradnju sa studentima i profesorima s Filozofskog fakulteta Sveučilišta u Zagrebu na studentskim projektima kojima bi se izradili prijedlozi za bolje funkcioniranje i oživaljavanje tržnice Kvatrić, te su suglasni s daljnjom suradnjom.

6. Ad. 5. Obavijest i rasprava
Predsjednica je obavijestila vijećnike o zaprimljenim mailovima u kojima su se sugrađani potužili na rušenje stabla ispred zgrade u Tuškanovoj 21, pozivom na suradnju u kampanji „Umanjimo im brige“ kojom se tražila pomoć za kontakt sa socijalnoekonomski ugroženim građanima starije dobi koji su najviše pogođeni porastom cijene energije, a koji bi pomoću paketa za uštedu energije u kućanstvu mogli ostvariti znatne energetske i financijske uštede.
U tu je svrhu na oglasnoj ploči Mjesnog odbora postavljena dostavljena obavijest.

Sjednica je završena u 20 sati.
KLASA: 024-08/22-003/2125
URBROJ: 251-13-11-1/007-22-2
Zagreb, 26. listopad 2022.

